Up-191/95
Natisni
Opravilna št.:
Up-191/95
Datum odločitve:
1. 10. 1996
ECLI:
ECLI:SI:USRS:1996:Up.191.95
Akt:
Ustavna pritožba J. R. zoper sodbo Višjega sodišča v Ljubljani št. Kp 657/95 z dne 3.10.1995 v zvezi s sodbo Okrožnega sodišča v Ljubljani št. I K 63/95 z dne 23.5.1995
Izrek:
Ustavna pritožba J. R. zoper sodbo Višjega sodišča v Ljubljani v zvezi s sodbo Okrožnega sodišča v Ljubljani se zavrže.
Evidenčni stavek:
Ker pritožnik ni izčrpal vseh pravnih sredstev, se ustavna pritožba zavrže.
Geslo:
Predhodno izčrpanje vseh pravnih sredstev kot procesni pogoj za sprejem ustavne pritožbe v obravnavo.
Pravna podlaga:
Zakon o kazenskem postopku (ZKP), 420. čl.

Zakon o Ustavnem sodišču (ZUstS), 51., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
7. 12. 1995
Vrsta odločitve:
sklep
Vrsta rešitve:
zavrženje
Dokument:
US18031
Up-191/95
1.10.1996
S K L E P
Ustavno sodišče je v postopku za preizkus ustavne pritožbe J. R. iz Z. na seji senata dne 1. oktobra 1996
s k l e n i l o :
Ustavna pritožba J. R. zoper sodbo Višjega sodišča v Ljubljani št. Kp 657/95 z dne 3.10.1995 v zvezi s sodbo Okrožnega sodišča v Ljubljani št. I K 63/95 z dne 23.5.1995 se zavrže.
O b r a z l o ž i t e v
1. Pritožnik je dne 6. decembra 1996 vložil ustavno pritožbo zoper sodbo Okrožnega sodišča v Ljubljani, s katero je bil obsojen za kaznivo dejanje posilstva po prvem odstavku 180. člena Kazenskega zakonika Republike Slovenije (Uradni list RS, št. 63/94), ter sodbo Višjega sodišča v Ljubljani, s katero mu je bila na prvi stopnji izrečena kazen zvišana. Pritožnik zatrjuje, da so mu bile z izpodbijanima sklepoma kršene naslednje pravice: domneva nedolžnosti iz 27. člena Ustave ter drugega odstavka 6. člena Konvencije o varstvu človekovih pravic in temeljnih svoboščin (Uradni list RS, MP, št. 7/94 - v nadaljnjem besedilu: EKČP), pravica do sodnega varstva človekovih pravic in temeljnih svoboščin, pravica do odprave posledic njihove kršitve iz četrtega odstavka 15. člena Ustave ter pravica iz prvega in drugega odstavka 7. člena EKČP.
Predlaga, da Ustavno sodišče ugotovi kršitev navedenih človekovih pravic.
2. Po določbi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljnjem besedilu ZUstS) se ustavna pritožba lahko vloži, ko so izčrpana vsa pravna sredstva. Ustavna pritožba se lahko vloži, ko so izčrpana redna in praviloma tudi izredna pravna sredstva. Ustavno sodišče lahko izjemoma odloči o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).
3. Zoper pravnomočno sodbo je po določbi 420. člena Zakona o kazenskem postopku (Uradni list RS, št. 63/94 - v nadaljnjem besedilu: ZKP) dovoljeno vložiti zahtevo za varstvo zakonitosti. Kršitve človekovih pravic, ki jih zatrjuje pritožnik, so v skladu s prvim odstavkom 420. člena ZKP lahko predmet preizkusa z navedenim pravnim sredstvom.
4. Pritožnik je bil zato pozvan, naj izkaže, da je v zadevi izčrpal vsa pravna sredstva. Odgovoril je, da vseh pravnih sredstev še ni izčrpal in da je zato dne 12. julija 1996 vložil zahtevo za varstvo zakonitosti. Ker torej ni podana procesna predpostavka iz prvega odstavka 51. člena ZUstS, je Ustavno sodišče pritožbo zavrglo.
5. Senat Ustavnega sodišča je ta sklep sprejel na podlagi prve alinee prvega odstavka 55. člena ZUstS v sestavi: predsednik dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič